Cultura programa els actes de ‘Música al Port’ del 16 de juny al 21 de juliol
08 de juny 2018

![Imagen 1](/media/4ilhapvq/87-web_maqueta.jpg)

![](/media/tdcn5zgi/87-c_musicaalport.jpg)  
​

Un any més la delegació de Cultura de l'Ajuntament de Sagunt programa el festival Música al Port, que es desenvoluparà en els jardins del Centre Cívic Antic Sanatori i del Casino Vell, amb concerts i espectacles entre el 16 i 21 de juliol.

  

José Manuel Tarazona, regidor de Cultura declara que “**el dissabte, 16 de juny, comença un festival molt estimat, com sempre Música al Port, l’any que som Capital Cultural Valenciana. I és per això, que enguany farem més espectacles que mai, i tots de moltíssima qualitat. Tenim des de les veus molts especials que fan un recorregut pel món de la cançó, homenatge també al circ. També ens retrobarem als anys més exitosos de Broadway New York, i el Swing, i per descomptat la prova selectiva més rellevant del Cante de las Minas, i finalment un recorregut pel rock local. Una proposta, jo crec que atrevida i a la fresca, adreçada absolutament a tot el públic, una proposta democratitzadora de la cultura i que toca pràcticament tots els pals, i demostra el nostre compromís cap a la cultura en els dos nuclis**”.

  

El pròxim 16 de juny, dissabte, a les 23 hores en el Centre Cívic Antic Sanatori començarà el festival, amb una actuació musical de la Banda Simfònica de la Unión Musical Porteña, sota el títol ‘Esta noche suena tu voz’.

  

El 29 de juny, divendres, a la mateixa hora i lloc, els ciutadans podran gaudir d'un gran espectacle musical per part del Coro Almudáfer i Little Jazz Band, que ens portaran una recopilació de cançons de George i Ira Gershwin, sota el nom de ‘Gershwin Portrait’, presentant els aspectes més destacats del seu treball.

  

El 30 de juny, també en el Centre Cívic i a les 23.00 hores, tindrà lloc un concert de la Banda Simfònica Lira Saguntina, dirigit per Rafael Doménech i presentat per Antonio Llorens, en el qual es recordaran cançons tan populars com _Había una vez_, _La Gallina Turuleca_, _Mi familia_, _Cómo me pica la nariz_, etc. A més, la nit també comptarà amb l'actuació de Los Payasos y el Mago “Virchi-Rit”.

  

L'última actuació que tindrà lloc en els jardins del Centre Cívic serà la de Babalu Swing Band, banda que va nàixer amb la vocació d'acostar al públic l'estil musical “swing”, un estil de jazz nascut als finals dels anys 20 als Estats Units. El que pretendrà esta banda, és fer viatjar en el temps els espectadors a l'Amèrica dels anys 40 a través d'una cuidada selecció de temes i una posada en escena plena de referències de la segona guerra mundial o dels anys daurats de Hollywood.

  

El 14 de juliol, en els jardins del Casino Vell, a les 22 hores tindrà lloc una de les fases de selecció de la 58 edició del Festival Internacional Fundació Cante de las Minas, en la qual es realitzarà una prova selectiva dels concursos de cante, guitarra i ball flamenc.

  

L'última actuació del programa cultural de ‘Música al Port’ serà el 21 de juliol a les 23 hores, amb actuacions de Los cobras, Tetos, Sons i Stiff Group, que faran retrobar-se al públic amb l'època dels 60.

​  

  

![](/media/crglugxs/87-web_cuerpo_cartel.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/cultura-programa-els-actes-de-musica-al-port-del-16-de-juny-al-21-de-juliol/ "Facebook")
*   [](http://twitter.com/share?url=https://aytosagunto.es/va/actualitat/cultura-programa-els-actes-de-musica-al-port-del-16-de-juny-al-21-de-juliol/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-programa-els-actes-de-musica-al-port-del-16-de-juny-al-21-de-juliol/ "Linked In")
*   [](mailto:?body=https://aytosagunto.es/va/actualitat/cultura-programa-els-actes-de-musica-al-port-del-16-de-juny-al-21-de-juliol/)